सुरेश चव्हाणके

सर्वोच्च न्यायालयाच्या न्यायाधीश डी.वाय. चंद्रचूड यांच्या नेतृत्वाखालील तीन सदस्यीय खंडपीठाने सुदर्शन चॅनेलचे दावे घातक असल्याचं सांगितलं. या दाव्यांमुळे युपीएससी परिक्षांच्या विश्वासार्हतेवर प्रश्नचिन्ह निर्माण झालं. हे देशासाठी नुकसानदायी आहे असं खंडपीठाने सांगितलं. 

खंडपीठाने सांगितलं की, एक अँकर टेलिव्हिजनवर म्हणतो की विशिष्ट समाजाचे विद्यार्थी युपीएससीमध्ये घुसखोरी करत आहेत. यापेक्षा आणखी घातक काय असू शकतं? देशातली शांतता यामुळे धोक्यात येऊ शकते. युपीएससी परीक्षेच्या विश्वासार्हतेवर लांछन लागलं आहे.  

"युपीएससीचा अर्ज भरणारा प्रत्येक उमेदवार समान चाळणी प्रक्रियेतूनच जातो. त्यामुळे विशिष्ट समाजाची माणसं या परीक्षा प्रक्रियेत घुसखोरी करत आहेत असं म्हणणं म्हणजे देशाच्या प्रतिमेला छेद देण्यासारखं आहे",  असं खंडपीठाने म्हटलं आहे. 

दरम्यान गुरुवारी सर्वोच्च न्यायालयात याप्रकरणाची सुनावणी होणार आहे. 

काय आहे हे नेमकं प्रकरण? 

सुदर्शन न्यूज या हिंदी टीव्ही न्यूज चॅनलवर हा कार्यक्रम प्रसारित होणार होता. पण IAS, IPS अधिकाऱ्यांसह सर्वच स्तरातून विरोध झाल्यानंतर या या कार्यक्रमाचं प्रसारण आता रोखण्यात आलं आहे. 

याप्रकरणी जामिया मिल्लिया इस्लामिया युनिव्हर्सिटीच्या विद्यार्थ्यांनी एक याचिका दिल्ली हायकोर्टात दाखल केली होती. सदर याचिकेवर सुनावणी करत दिल्ली हायकोर्टाचे न्यायाधीश नवीन चावला यांनी कार्यक्रमाचं प्रसारण रोखण्याचा आदेश दिला आहे. 

28 ऑगस्ट (शुक्रवारी) रोजी सायंकाळी 8 वाजता नियोजित असलेल्या या कार्यक्रमाविरोधात अनेक तक्रारी आल्याचं माहिती व प्रसारण मंत्रालयाने सुनावणीदरम्यान म्हटलं. तसंच याप्रकरणी मंत्रालयाने सुदर्शन न्यूज चॅनलला नोटीस पाठवून उत्तर मागितलं आहे. 

 या प्रकरणी पुढील सुनावणी 7 सप्टेंबर रोजी होणार आहे. तोपर्यंत कार्यक्रमाचं प्रसारण करू नये, असं दिल्ली उच्च न्यायालयाने म्हटलं आहे.

हायकोर्टाचा आदेश आल्यानंतर चॅनलचे संपादक सुरेश चव्हाणके यांनी आपल्याला कोणतीच नोटीस मिळाली नसल्याचं म्हटलं होतं. शिवाय सदर कार्यक्रम ठरलेल्या वेळी प्रसारित करणार असल्याचंही ते म्हणाले होते. पण 8 वाजण्यापूर्वी आपल्याला नोटीस मिळाली, असं सांगतल त्यांनी आपल्या कार्यक्रमाचं प्रसारण स्थगित केलं आहे. 

सुरेश चव्हाणके यांच्या सुदर्शन न्यूज चॅनलवरील या कार्यक्रमात IAS सेवेत मुस्लिमांच्या भरतीवरून... \n\nवरील लेखासाठी मला एक चांगले शीर्षक द्या.
सुरेश चव्हाणके यांच्या मुस्लिमांवरील कार्यक्रमाच्या प्रसारणावर बंदी- सुप्रीम कोर्ट